**Institut alternativa (IA)**

 **u okviru projekta „Okupljanja za ljudska prava: Sloboda javne riječi u javnom prostoru”**

**raspisuje**

**K O N K U R S**

**za podršku projektima organizacija civilnog društva (OCD) u Crnoj Gori**

Prijedlozi projekata, koji treba da doprinesu zaustavljanju zabrinjavajućeg trenda sužavanja prostora za građansku participaciju u Crnoj Gori, jačanjem kapaciteta građana, organizacija civilnog društva i institucija da sprovode i nadgledaju uživanje prava na slobodno okupljanje na lokalnom nivou, mogu se dostaviti do **28. februara 2020. godine**.

Na konkurs se mogu prijaviti crnogorske OCD koje ispunjavaju sljedeće kriterijume:

* imaju status pravnog lica;
* neprofitnog su tipa;
* direktno su odgovorne za pripremu i upravljanje projektom;
* registrovane su u Crnoj Gori najmanje 12 mjeseci prije roka za dostavljanje prijedloga projekta;
* imaju sjedište u Crnoj Gori;
* imaju godišnji prihod u 2018. ili u 2019. godini manji od 20 000€.

Za prijavu na konkurs, potrebno je popuniti: **Prijavni formular**, **Prijedlog budžeta** i **Matricu logičkog okvira**. Prije popunjavanja ovih formulara pažljivo pročitajte detaljan **Vodič**. Konkursni materijal nalazi se na sajtu IA na sljedećem [linku](https://institut-alternativa.org/konkurs-za-podrsku-projektima-ocd-u-crnoj-gori-2/).

Za organizacije čiji projekti budu podržani, osim finansijske podrške biće obezbijeđen i program jačanja kapaciteta u oblasti upravljanja projektima i nadgledanju uživanja prava na slobodu okupljanja.

Kompletne prijave (popunjeni prijavni formular, budżet i matricu logičkog okvira), zajedno sa pratećom neophodnom tehničkom dokumentacijom, treba poslati na e-mail adresu: info@institut-alternativa.org sa naznakom – Za konkurs “Okupljanja za ljudska prava: Sloboda javne riječi u javnom prostoru”. Prijedlozi projekata se dostavljaju najkasnije do 28. februara 2020. godine do 17:00h.

U slučaju nedoumica, dodatne informacije možete dobiti slanjem pitanja na info@institut-alternativa.org , najkasnije do 21. februara 2020. godine.

Tokom trajanja konkursa, Institut alternativa održaće info sesiju, tokom koje ćemo predstaviti ovaj poziv, teme i uslove konkursa i odgovoriti na pitanja predstavnika OCD zainteresovanih za podnošenje predloga projekta. **Info sesija će biti održana 13. februara 2020. godine, u EU info centru u Podgorici, sa početkom u 12h**.

IA je, zahvaljujući podršci Delegacije EU u Crnoj Gori, obezbijedio sredstva za podršku projektima u ukupnom iznosu od 35 000 EUR, pri čemu će projekti biti podržani u iznosu od najmanje 5 000 EUR, a najviše 10 000 EUR.

**Napomena:** Organizacije koje su koordinatori/nosioci projekta i partneri na projektima koji se finansiraju u okviru EIDHR 2018 Programa, kroz Instrument za demokratiju i ljudska prava EuropeAid/161931/DD/ACT/ME nemaju pravo učešća na ovom konkursu.